CELEX: 42013X0327(03)
Language: hu
Date: 2013-03-27 00:00:00
Title: Az Egyesült Nemzetek Európai Gazdasági Bizottságának (ENSZ-EGB) 62. számú előírása – Egységes rendelkezések kormányrúddal ellátott gépjárművek jogosulatlan használat elleni védelem tekintetében történő jóváhagyásáról

27.3.2013   
            
            
               HU
            
            
               Az Európai Unió Hivatalos Lapja
            
            
               L 89/37
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html.
   Az Egyesült Nemzetek Európai Gazdasági Bizottságának (ENSZ-EGB) 62. számú előírása – Egységes rendelkezések kormányrúddal ellátott gépjárművek jogosulatlan használat elleni védelem tekintetében történő jóváhagyásáról
   Tartalmaz minden olyan szöveget, amely az alábbi időpontig érvényes volt:
   Az előírás eredeti változatának 2. kiegészítése – hatálybalépés dátuma: 2006. október 10.
   TARTALOMJEGYZÉK
   ELŐÍRÁS
   
               1.
            
            Alkalmazási kör
         
               2.
            
            Fogalommeghatározások
         
               3.
            
            Jóváhagyási kérelem
         
               4.
            
            Jóváhagyás
         
               5.
            
            Általános követelmények
         
               6.
            
            Különleges követelmények
         
               7.
            
            A járműtípus vagy a jármű védőeszközének módosítása
         
               8.
            
            A gyártás megfelelősége
         
               9.
            
            Szankciók nem megfelelő gyártás esetén
         
               10.
            
            A gyártás végleges leállítása
         
               11.
            
            A jóváhagyási vizsgálatok elvégzéséért felelős műszaki szolgálatok és a jóváhagyó hatóságok neve és címe
         MELLÉKLETEK
   
               1. melléklet:
            
            Értesítés
         
               2. melléklet:
            
            A jóváhagyási jelek elrendezése
         
               3. melléklet:
            
            A 3. típushoz tartozó védőeszközök kopásvizsgálata
         1.   ALKALMAZÁSI KÖR
   
               1.1.
            
            
               Ez az előírás a kormányrúddal ellátott, L1–L7 kategóriájú járművekre (1) vonatkozik.
            
         2.   FOGALOMMEGHATÁROZÁSOK
   Ezen előírás alkalmazásában:
   2.1.   „jármű jóváhagyása”: egy járműtípus jóváhagyása a jogosulatlan használat elleni védelme tekintetében;
   2.2.   „járműtípus”: olyan gépjárművek kategóriája, amelyek nem különböznek egymástól olyan lényeges jellemzőik tekintetében, mint:
   2.3.   „védőeszköz”: olyan rendszer, amely a kormányberendezés és/vagy az erőátviteli rendszer kényszerreteszelésével megakadályozza a jármű illetéktelen használatát; a rendszer lehet:
   2.4.   „kormányberendezés”: a kormány kezelőszerve (kormányrúd), a kormányfej és az ahhoz tartozó burkolat, a kormányrúd és minden egyéb olyan alkatrész, amely közvetlenül befolyásolja a védőeszköz működését;
   2.5.   „kombináció”: zárrendszer speciálisan megtervezett és kialakított változatainak egyike, amellyel, és csak azzal, az adott zárrendszert a megfelelő módon működtetni lehet;
   2.6.   „kulcs”: olyan eszköz, amelyet arra terveztek és gyártottak, hogy egy olyan zárrendszert lehessen vele működtetni, amelyet úgy terveztek és gyártottak, hogy csak ezzel az eszközzel lehessen működtetni.
   3.   JÓVÁHAGYÁSI KÉRELEM
   
               3.1.
            
            
               A járműtípusnak a jogosulatlan használat megakadályozására szolgáló védőeszköz tekintetében történő jóváhagyására vonatkozó kérelmet a járműgyártó vagy jogszerűen meghatalmazott képviselője nyújtja be.
            
         
               3.2.
            
            
               A kérelemhez három példányban csatolni kell az alábbi dokumentumokat, és meg kell adni a következő adatokat:
               
                           3.2.1
                        
                        
                           a járműtípus részletes leírása azon járműalkatrész vagy -alkatrészek elrendezése és kialakítása tekintetében, amely(ek)re a védőeszköz kifejti hatását;
                        
                     
                           3.2.2.
                        
                        
                           megfelelő méretarányú és kellően részletes rajzok a védőeszközről és annak a járműbe történő beépítéséről;
                        
                     
                           3.2.3.
                        
                        
                           a védőeszköz műszaki leírása.
                        
                     
         
               3.3.
            
            
               A jóváhagyási vizsgálat elvégzéséért felelős műszaki szolgálat számára át kell adni a következőket:
               
                           3.3.1.
                        
                        
                           a műszaki szolgálat kérésére a jóváhagyásra benyújtott típus mintájaként szolgáló jármű; valamint
                        
                     
                           3.3.2.
                        
                        
                           a műszaki szolgálat kérésére a jármű minden olyan alkatrésze, amelyet a szolgálat szükségesnek ítél az ezen előírás 5. és 6. szakaszában előírt vizsgálatokhoz.
                        
                     
         4.   JÓVÁHAGYÁS
   
               4.1.
            
            
               Ha az ezen előírás szerint jóváhagyásra benyújtott jármű megfelel az alábbi 5. és 6. szakasz előírásainak, akkor e járműtípust jóvá kell hagyni.
            
         
               4.2.
            
            
               Minden jóváhagyott típushoz jóváhagyási számot kell rendelni. Ennek első két számjegye (a változatlan eredeti előírás esetében jelenleg 00) a jóváhagyás időpontjában hatályos, az előírást lényeges műszaki tartalommal legutóbb módosító módosítássorozat száma. Ugyanazon szerződő fél nem rendelheti ugyanazt a számot ugyanahhoz a járműtípushoz, ha a járműtípus más típusú védőeszközzel van ellátva, vagy ha a védőeszköz más módon van felszerelve, illetve más járműtípushoz sem.
            
         
               4.3.
            
            
               Egy járműtípusnak ezen előírás szerinti jóváhagyásáról vagy a jóváhagyás elutasításáról értesíteni kell a megállapodásban részes és ezen előírást alkalmazó szerződő feleket az ezen előírás 1. mellékletének megfelelő nyomtatványon, mellékelve a kérelmező által a védőeszközről és beépítési módjáról a jóváhagyáshoz az A4-es méretet (210 x 297 mm) nem meghaladó formátumban vagy ilyen méretre összehajtva, és megfelelő méretarányban benyújtott rajzokat is (2).
            
         
               4.4.
            
            
               Minden olyan járművön, amely megfelel egy ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen, jól látható módon fel kell tüntetni a következőkből álló nemzetközi jóváhagyási jelet:
               
                           4.4.1.
                        
                        
                           egy kör, benne az „E” betű és a jóváhagyó ország egyedi azonosítószáma;
                        
                     
                           4.4.2.
                        
                        
                           ezen előírás száma, amelyet egy „R” betű, egy kötőjel és a jóváhagyási szám követ a 4.4.1. szakaszban előírt kör jobb oldalán.
                        
                     
         
               4.5.
            
            
               Ha a jármű az ezen előírás szerint jóváhagyást adó ország által a megállapodáshoz mellékelt egy vagy több előírás szerint jóváhagyott járműtípusnak is megfelel, akkor a 4.4.1. szakaszban előírt jelet nem kell megismételni; ebben az esetben az előírás és a jóváhagyás számát, valamint az összes olyan előírás kiegészítő jelét, amelyek szerint a jóváhagyást megadták ugyanabban az országban, amely ezen előírás szerint is megadta a jóváhagyást, a fenti 4.4.1. szakaszban előírt jel jobb oldalán egymás alatt kell feltüntetni.
            
         
               4.6.
            
            
               A jóváhagyási jelnek jól olvashatónak és eltávolíthatatlannak kell lennie.
            
         
               4.7.
            
            
               A jóváhagyási jelet a gyártó által a járműre szerelt adattáblán vagy annak közelében kell elhelyezni.
            
         
               4.8.
            
            
               Ezen előírás 2. mellékletében példák találhatók a jóváhagyási jel elrendezésére.
            
         5.   ÁLTALÁNOS KÖVETELMÉNYEK
   
               5.1.
            
            
               A védőeszközt úgy kell megtervezni, hogy
               
                           5.1.1.
                        
                        
                           üzemen kívül kelljen helyezni ahhoz, hogy a járművet kormányozni, vezetni vagy előremenetben egyenes vonalban mozgatni lehessen;
                        
                     
                           5.1.2.
                        
                        
                           4. típusú védőeszköz esetében üzemen kívül kelljen helyezni ahhoz, hogy szabaddá váljék az erőátvitel. Ha ezt a védőeszközt a rögzítő fékberendezéssel hozzák működésbe, akkor a védőeszköznek együtt kell hatnia azzal a berendezéssel, amelyik a motort leállítja;
                        
                     
                           5.1.3.
                        
                        
                           a kulcsot csak a zárnyelv teljesen reteszelt vagy teljesen nyitott állapotában lehessen kihúzni. A kulcsnak nem lehet olyan közbenső helyzete, amelynél fennáll az a veszély, hogy a védőeszköz zárnyelve a bedugott kulcs mellett később reteszelődik.
                        
                     
         
               5.2.
            
            
               Az 5.1. szakasz szerinti követelményeknek egyetlen kulcs egyszeri alkalmazásával kell eleget tenni.
            
         
               5.3.
            
            
               A fenti 5.1. szakaszban említett védőeszközt és azokat a járműalkatrészeket, amelyekre ez az eszköz hatást fejt ki, úgy kell megtervezni, hogy azokat ne lehessen gyorsan és figyelemfelkeltés nélkül kinyitni, hatástalanítani vagy megsemmisíteni, például olcsó, könnyen elrejthető, széles körben hozzáférhető szerszámokkal, berendezésekkel vagy szerkezetekkel.
            
         
               5.4.
            
            
               A védőeszközt eredeti termékként (azaz a jármű gyártója által az első kiskereskedelmi eladást megelőzően beszerelt termékként) kell a járműbe beszerelni. A zárat a védőeszközben szilárdan kell rögzíteni. (Ha a zárat a kulcs segítségével a burkolat vagy egy másik rögzítőelem eltávolítása után ki lehet húzni, az nem ellentétes az előírással.)
            
         
               5.5.
            
            
               A kulcsos zárrendszereknek legalább 1 000, vagy pedig, ha az évente gyártott járművek száma 1 000-nél kisebb, ennek megfelelő számú különböző kulcskombinációt kell biztosítaniuk. Azonos típusú járművek esetében az egyes kombinációk előfordulásának gyakorisága közelítőleg 1:1 000 kell, hogy legyen.
            
         
               5.6.
            
            
               A kulcson és a záron nem lehet látható kód.
            
         
               5.7.
            
            
               A zárat úgy kell megtervezni, kialakítani és beszerelni, hogy a záróállásban lévő zárhengert 0,245 mdaN-nál kisebb forgatónyomatékkal a zárba illő kulcson kívül semmi mással ne lehessen elfordítani; valamint
               
                           5.7.1.
                        
                        
                           tűreteszes zárhengereknél legfeljebb két azonos, ugyanabban az irányban működő reteszt lehet közvetlenül egymás mellé helyezni, és egy zárban a reteszeknek legfeljebb 60 %-a lehet egyforma.
                        
                     
                           5.7.2.
                        
                        
                           korongreteszes zárhengereknél legfeljebb két azonos, ugyanabban az irányban működő reteszt lehet közvetlenül egymás mellé helyezni, és egy zárban a reteszeknek legfeljebb 50 %-a lehet egyforma.
                        
                     
         
               5.8.
            
            
               A védőeszközöknek ki kell zárniuk annak minden kockázatát, hogy működő motornál a jármű mozgása közben véletlenül működésbe lépve veszélyeztessék a biztonságot.
            
         
               5.9.
            
            
               Ha a védőeszköz 1. típusú, 2. típusú vagy 3. típusú, bekapcsolt állapotban elég erősnek kell lennie ahhoz, hogy a kormánymechanizmus biztonságot veszélyeztető károsodása nélkül ellenálljon a kormányrúd tengelye körül mindkét irányban, álló helyzetben kifejtett 20 mdaN nagyságú forgatónyomatéknak.
            
         
               5.10.
            
            
               Ha a védőeszköz 1. típusú, 2. típusú vagy 3. típusú, úgy kell megtervezni, hogy a kormányberendezést csak akkor lehessen reteszelni, ha legalább 20o-kal el van fordítva balra vagy jobbra az egyenesen előre haladásnak megfelelő helyzethez viszonyítva.
            
         6.   KÜLÖNLEGES KÖVETELMÉNYEK
   
               6.1.
            
            
               Az 5. szakaszban leírt általános követelményeken kívül a védőeszköznek meg kell felelnie az alábbiakban előírt külön feltételeknek:
               
                           6.1.1.
                        
                        
                           1. típusú vagy 2. típusú védőeszközök esetében a zárat csak a kulcs mozgatásával lehessen reteszelni, amikor a kormányrúd olyan helyzetben van, amelyben a zárnyelv be tud reteszelni a megfelelő résbe;
                        
                     
                           6.1.2.
                        
                        
                           3. típusú védőeszköz esetében a zárnyelvet csak a jármű használójának a kulcs elfordításával együtt vagy azon kívül kifejtett működtető mozdulatával lehessen előfeszíteni. Ha a zárnyelv elő van feszítve, a kulcsot csak a fenti 5.1.3. szakasz rendelkezései szerint lehet kihúzni.
                        
                     
         
               6.2.
            
            
               2. típusú vagy 3. típusú védőeszközök esetében a zárnyelv addig nem reteszelődhet be, ameddig az eszköz olyan helyzetben van, amely lehetővé teszi a jármű motorjának beindítását.
            
         
               6.3.
            
            
               3. típusú védőeszközök esetében, amikor a védőeszköz működésre kész állapotba van állítva, ne lehessen megakadályozni az eszköz működését.
            
         
               6.4.
            
            
               3. típusú védőeszközök esetében az ezen előírás 3. mellékletében meghatározott vizsgálat során, a mindkét irányban elvégzett 2 500 be- és kireteszelés után a védőeszköznek továbbra is kifogástalanul kell működnie, és továbbra is különösen meg kell felelnie az 5.7., 5.8., 5.9. és 6.3. szakaszban előírtaknak.
            
         7.   A JÁRMŰTÍPUS VAGY A JÁRMŰ VÉDŐESZKÖZÉNEK MÓDOSÍTÁSA
   
               7.1.
            
            
               A járműtípus vagy a jármű védőeszközének minden módosításáról értesíteni kell a járműtípust jóváhagyó hatóságot. A hatóság ezt követően a következőképpen járhat el:
               
                           7.1.1.
                        
                        
                           úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és a jármű továbbra is megfelel az előírásoknak; vagy
                        
                     
                           7.1.2.
                        
                        
                           új vizsgálati jegyzőkönyvet kér a vizsgálatok elvégzéséért felelős műszaki szolgálattól.
                        
                     
         
               7.2.
            
            
               A jóváhagyás megerősítéséről vagy elutasításáról, a változások részletes leírásával együtt, a fenti 4.3. szakaszban említett eljárással értesíteni kell a megállapodásban részes és ezen előírást alkalmazó feleket.
            
         8.   A GYÁRTÁS MEGFELELŐSÉGE
   
               8.1.
            
            
               Az előírásban meghatározott jóváhagyási jelet viselő minden járműnek meg kell felelnie annak a járműtípusnak, amelyet a védőeszköz típusára, annak a járműbe történő beépítésére és azon alkatrészekre tekintettel hagytak jóvá, amelyekre a védőeszköz kifejti hatását.
            
         
               8.2.
            
            
               A fenti 8.1. szakaszban előírt gyártásmegfelelőség igazolására az ezen előírásban meghatározott jóváhagyási jelet viselő, sorozatban gyártott járműveken megfelelő számú véletlenszerű ellenőrzést kell végezni.
            
         9.   SZANKCIÓK NEM MEGFELELŐ GYÁRTÁS ESETÉN
   
               9.1.
            
            
               Az ezen előírás alapján egy adott járműtípusra megadott jóváhagyás visszavonható, ha nem teljesülnek a fenti 8.1. szakaszban előírt követelmények.
            
         
               9.2.
            
            
               Ha a megállapodásban részes és ezen előírást alkalmazó valamely fél visszavon egy előzőleg általa megadott jóváhagyást, erről haladéktalanul tájékoztatja az ezen előírást alkalmazó többi szerződő felet a következők szerint: a jóváhagyási értesítés végén nagy betűkkel, aláírással és keltezéssel feltünteti a „JÓVÁHAGYÁS VISSZAVONÁSA” kifejezést.
            
         10.   A GYÁRTÁS VÉGLEGES LEÁLLÍTÁSA
   Amennyiben a jóváhagyás jogosultja véglegesen leállítja az ezen előírás szerint jóváhagyott járműtípus gyártását, akkor erről értesítenie kell a jóváhagyást megadó hatóságot. A hatóság az értesítés kézhezvételét követően haladéktalanul tájékoztatja az ezen előírást alkalmazó többi szerződő felet a következők szerint: a jóváhagyási értesítés végén nagy betűkkel, aláírással és keltezéssel feltünteti a „GYÁRTÁS LEÁLLÍTVA” kifejezést.
   11.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A JÓVÁHAGYÓ HATÓSÁGOK NEVE ÉS CÍME
   A megállapodásban részes és ezen előírást alkalmazó felek megadják az Egyesült Nemzetek Titkárságának a jóváhagyási vizsgálat elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó hatóságok nevét és címét.
   
      (1)  A Motoros járművekre vonatkozó egységesített állásfoglalás (R.E.3) (dokumentum: a legutóbb a 4. módosítással módosított TRANS/WP.29/78/Rev.1/Amend.2) 7. mellékletének meghatározása szerint.
   
      (2)  Az 1958. évi megállapodásban részes szerződő felek megkülönböztető számai a Motoros járművekre vonatkozó egységesített állásfoglalás (R.E.3) (dokumentum: ECE/TRANS/WP.29/78/Rev.2/Amend.1) 3. mellékletében találhatók.
   
      1. MELLÉKLET
      
         ÉRTESÍTÉS
      
      (Legnagyobb formátum: A4 [210 × 297 mm])
      
         
   
   
      2. MELLÉKLET
      
         A JÓVÁHAGYÁSI JELEK ELRENDEZÉSE
      
      A.   minta
      (lásd ezen előírás 4.4. szakaszát)
      
         
      A járművön elhelyezett fenti jóváhagyási jel azt mutatja, hogy az adott járműtípust jogosulatlan használat elleni védelem tekintetében a 62. számú előírás szerint hagyták jóvá Hollandiában (E4), a 002439 jóváhagyási számon. A jóváhagyási szám azt jelzi, hogy a jóváhagyást a 62. számú előírás eredeti változatának követelményei szerint adták meg.
      B.   minta
      (lásd ezen előírás 4.5. szakaszát)
      
         
      A járművön elhelyezett fenti jóváhagyási jel azt mutatja, hogy az adott járműtípust a 62. és a 10. számú előírás (1) szerint hagyták jóvá Hollandiában (E4). A jóváhagyási számok azt jelzik, hogy a jóváhagyások megadásának időpontjában a 62. számú előírást még nem módosították, a 10. számú előírás pedig már tartalmazta a 01. módosítássorozatot.
      
         (1)  A második szám csak példaként szolgál.
   
   
      3. MELLÉKLET
      
         A 3. TÍPUSHOZ TARTOZÓ VÉDŐESZKÖZÖK KOPÁSVIZSGÁLATA
      
      1.   VIZSGÁLÓBERENDEZÉS
      1.1.   A vizsgálóberendezés a következőkből áll:
      
                  1.1.1.
               
               
                  a mintaként szolgáló kormányberendezés felszerelésére alkalmas szerkezet az előírás 2.3. szakaszában meghatározott védőeszközzel kiegészítve;
               
            
                  1.1.2.
               
               
                  a védőeszköz kulcs használatával járó be-és kikapcsolására szolgáló eszköz;
               
            
                  1.1.3.
               
               
                  a kormányrúdnak a védőeszközhöz viszonyított elforgatására szolgáló eszköz.
               
            2.   VIZSGÁLATI MÓDSZER
      2.1.   A védőeszközzel kiegészített, mintaként szolgáló kormányberendezést rögzíteni kell a fenti 1.1.1. szakaszban említett szerkezethez.
      2.2.   A vizsgálati eljárás egy ciklusa az alábbi műveletekből áll:
      2.2.1.   Kiindulási helyzet
      A védőeszközt ki kell kapcsolni, és a kormányrudat olyan helyzetbe kell forgatni, amely megakadályozza a védőeszköz reteszelődését.
      2.2.2.   Bekapcsolás
      A védőeszközt a kulccsal kikapcsolt állapotból bekapcsolt állapotba kell helyezni.
      2.2.3.   Bekapcsolt állapot
      A kormányrudat annyira el kell forgatni, hogy a tengelyen mérhető forgatónyomaték a védőeszköz reteszelődésének pillanatában 5,88 Nm ± 0,25 Nm legyen.
      2.2.4.   Kikapcsolt állapot
      A védőeszközt a szokásos módon ki kell kapcsolni úgy, hogy a kireteszelődés elősegítése érdekében nullára csökkentik a forgatónyomatékot.
      2.2.5.   Visszaforgatás
      A kormányrudat olyan helyzetbe kell forgatni, amely megakadályozza a védőeszköz reteszelődését.
      2.2.6.   Ellenkező irányú forgatás
      Meg kell ismételni a 2.2.2., a 2.2.3., a 2.2.4. és a 2.2.5. szakaszban ismertetett lépéseket a kormányrúd ellenkező irányba történő forgatásával.
      2.2.7.   Az eszköz két egymást követő reteszelődése között legalább 10 s-nak el kell telnie.
      2.3.   A kopásvizsgálati ciklust az előírás 6.4. szakaszában meghatározott alkalommal meg kell ismételni.